burgasdotpro/wikipedia huggingface dataset:
Erichthonios (Dardania)

Erichthonios (starogr. "Έριχθόνιος" – "Erichthonios", ) je v gréckej mytológii syn dardanského kráľa Dardana a vnukom najvyššieho boha Dia.
Erichthonios bol synom a nástupcom dardanského kráľa Dardana. So svojou manželkou Astyochou dcérou riečneho boha Simoeia mal syna Tróa, po ktorého smrti sa Dardania rozdelila medzi jeho dvoch synov Assaraka a Ila. Starší syn Assarakos sa stal kráľom zmenšenej Dardanie a mladší syn Ilos vo svojej časti krajiny založil mesto spočiatku pomenované po ňom Ilion, Ilios, neskôr preslávené pod menom Trója.
Homér píše, že Erichthonios bol najbohatším zo všetkých smrteľníkov, okrem iného vraj vlastnil tri tisícky kobýl, z ktorých dvanásť oplodnil v podobe čierneho žrebca sám boh severného vetra Boreas a splodil tak kone, ktoré dokázali bežať po láne zrelého obilia, ako po hrebeňoch vĺn, bez toho aby sa ohol jediný klas.
Weisshorn

Weisshorn je vrch v Penninských Alpách. S výškou patrí medzi najvyššie vrchy v Alpách. Vypína sa na východe nad údolím Mattertal nad Randou, na západe nad dolinou Val d'Anniviers v Švajčiarsku. Weisshorn má tvar dosť pravidelnej 3-hranej pyramídy, tvorenej troma ostrými hrebeňmi a strmými stenami.
Weisshorn je piatou najvyššou horou švajčiarskych Álp, a býva označovaný za jednu z najkrajších hôr Álp vôbec – v tomto ohľade je porovnávaný s Matterhornom, aj keď nie je tak známy. Okrem tvaru alpinisti na vrchu oceňujú aj relatívne dobrú kvalitu skaly na klasických výstupových cestách, ktoré vedú hrebeňmi.
John Tyndall

John Tyndall (* 2. august 1820 – 4. december 1893) bol významný fyzik 19. storočia. Jeho vedecká kariéra začala v 50. rokoch 19. storočia výskumom diamagnetizmu. Neskôr skúmal sálanie a je autor viacerých objavov procesov v atmosfére. Vydal 17 kníh, ktoré v 19. storočí spopularizovali experimentálnu fyziku. Od roku 1853 do 1887 bol profesorom fyziky v Royal Institution of Great Britain v Londýne.
V roku 1856 navštívil Alpy, kde skúmal ľadovce. Stal sa pionierom v horolezectve (prvovýstup na Weisshorn).
Majstrovstvá Európy vo faustbale mužov 2012

Majstrovstvá Európy vo faustbale mužov 2012 boli 18. majstrovstvá Európy vo faustbale mužov, ktoré organizuje Medzinárodná faustbalová asociácia (IFA). Konali sa od 17.19. augusta 2012 v Schweinfurte, v Nemecku, za účasti 6 tímov. V Nemecku sa konali mužské ME po šiestykrát. Všetky zápasy sa hrali na dvoch hracích plochách štadióna Willy-Sachs-Stadion. Švajčiari sa druhýkrát vo svojej histórii stali víťazom európskeho podujatia mužov. Domáce Nemecko, tak ako na minulých ME, skončilo na treťom mieste.
2012 (rozlišovacia stránka)

2012 môže byť:
Gulliverove cesty (rozlišovacia stránka)

Gulliverove cesty (angl. "Gulliver's Travels") môže byť:
Gulliver's Travels môže byť:
Galvanotechnika

Galvanotechnika môže byť:
Photokina

Photokina je najväčší veľtrh fotografického priemyslu. Koná sa každé dva roky v septembri v Nemecku v Kolíne nad Rýnom. Prvá Photokina sa uskutočnila v roku 1950. Posledná sa konala 21. až 26. septembra 2010, ďalšia sa bude konať 18. až 23. septembra 2012.
Pseudoveda

Pseudoveda alebo paveda je názov pre nepravú, falošnú vedu; teda tvrdenia, znalosti alebo prax, ktoré sú prezentované ako vedecké, ale nedodržujú overiteľnú vedeckú metódu, nemajú dôkazy a nie je možné ich spoľahlivo testovať.
Acetylénový vyvíjač

Acetylénový vyvíjač je technické zariadenie, ktorého účelom je výroba acetylénu rozkladom karbidu vápenatého vodou. Z jedného kilogramu karbidu je zariadenie schopné vyprodukovať 270 až 300 litrov acetylénu. Chemická reakcia prebiehajúca v zariadení je exotermická, uvoľňuje 1875 kJ tepla na 1 kg karbidu vápenatého. Vedľajším produktom reakcie je karbidové vápno (znečistený hydroxid vápenatý).
Typy.
Existujú rôzne konštrukčné typy acetylénových vyvíjačov, ktoré sa delia:
Acetylénový vyvíjač je aj zdrojom acetylénu v zváracích zariadeniach.
Acetylchlorid

Acetylchlorid alebo chlorid kyseliny octovej (CH3COCl) je bezfarebná kvapalina s ostrým zápachom. Patrí medzi acylhalogenidy. Je horľavá, jeho teplotoa varu je len 52 °C. Pri kontakte s vodou prudko reaguje.
Výroba.
Acetylchlorid možno pripraviť reakciou kyseliny octovej s chlórom (katalyzátor fosfor):
Použitie.
Acetylchlorid sa využíva ako acetylačné činidlo v chemickom priemysle a pri organickej syntéze.
Nikon D7000

Nikon D7000 je 16,2 megapixelová digitálna zrkadlovka spoločnosti Nikon predstavená dňa 15. septembra 2010. Je novou triedou fotoaparátu umiestneného medzi profesionálnu D300s a strednou triedou D90. D7000 ma početné vylepšenia oproti D90, ako je telo s vrchným a zadným krytom z horčíkovej zliatiny, 2016-pixelový farebný RGB expozimeter, 39 zaostrovacích bodov oproti 11 v D90, dve zásuvky na karty SD, virtuálny horizont (v živom náhľade a hľadáčiku).
V roku 2011 model D7000 získal štyri významné ocenenia, Red Dot product design, TIPA (Technical Image Press Association) za najlepšiu digitálnu jednookú zrkadlovku pre pokročilých používateľov, EISA v kategórii "Európska poloprofesionálna jednooká zrkadlovka roku 2011 – 2012" a CameraGP Japan 2011 Readers Award.
Pussy Riot

Pussy Riot je ruská ženská punková skupina založená v Moskve v roku 2011. V priebehu jej histórie sa v kapele vystriedalo asi 11 členiek. Skupina sa stala mediálne známa predovšetkým neautorizovanými provokatívnymi vystúpeniami, ktoré boli po sfilmovaní spravidla uverejňované na internete. Najznámejší z nich sa odohral v roku 2012 v moskovskom Chráme Krista Spasiteľa.
Tri z jej členiek (Nadežda Tolokonnikovová, Marija Aľochinová, Jekaterina Samucevičová) boli po koncerte zatknuté ochrankou kostola za chuligánstvo. 17. augusta 2012 boli odsúdené na 2 roky väzenia. Sudkyňa Marina Syrovová ich odsúdila za „výtržnosti motivované náboženskou neznášanlivosťou“. Proti rozsudku sa odsúdené odvolali. Odvolanie bolo plánované na najvyšší a ústavný súd Ruskej federácie ako aj na Európsky súd pre ľudské práva v Štrasburgu. Podľa rozsudku obvinené „vážne urazili presvedčenie veriacich svojim neúctivým trestným činom“. Členky skupiny tvrdia, že pesničkou neútočili na cirkev, ale na ruského prezidenta Vladimira Putina. Vystúpenie sa konalo pred marcovými prezidentskými voľbami a v pesničke prosili Pannu Máriu, aby zbavila Rusko Putina.
Šéfka diplomacie EÚ Catherine Ashtonová označila rozsudok za „hlboko znepokojujúci“ a vyzvala Rusko na jeho zrušenie. Slovenské Ministerstvo zahraničných vecí bolo rozsudkom „zaskočené“, pričom dodáva, že čin skupiny Pussy Riot bol „možno rozporuplný, ale v súlade s nespochybniteľnou slobodou prejavu občanov Ruska“.
Podľa správ z októbra 2012 strávi dvadsaťštyri ročná Marija Aľochinová zvyšok svojho rozsudku v sibírskom Perme, známom svojimi drsnými väzenskými tábormi. O dva roky mladšia Nadežda Tolokonnikovová bola poslaná do Mordvianska, ďalšieho populárneho regiónu pre väzňov. Tretia odsúdená členka, Jekaterina Samucevičová, bola prepustená začiatkom októbra. Samucevičovej sa na súde podarilo dokázať, že bola z kostola vykázaná pred koncertom a teda sa nezúčastnila samotnej modlitby. Členky skupiny tiež zdôraznili, že nechceli uraziť veriacich. 
Po 21 mesiacoch odňatia slobody boli Tolokonnikovová a Aľochinová prepustená 23. decembra 2013 po tom, ako Štátna duma schválila amnestiu.
Pohľad ruských občanov: „Väčšina obyvateľstva Ruskej federácie s týmito aktivitami nesympatizuje a osudy umelcov či predstaviteľov opozície sú im, zdá sa, ľahostajné. Na otázku do akej miery ide o prirodzený jav, reakciu na rozčarovanie z nenaplnených predstáv o západnej demokracii či o výsledok zastrašovania a cielenej propagandy, odpovie až budúcnosť.“ a veriacich: „Poskakovanie mladých 'umelkýň' z Pussy Riot (známe sa stali nie vďaka spevu, ale kvôli sexuálnym zvrátenostiam uskutočňovanými na verejnosti) a ich infantilný protestsong tak veriaci väčšinou nepovažujú za vyjadrenie politického názoru, ale za znesvätenie sakrálneho priestoru.“
V stredoeurópskom prostredí Martin C. Putna zaraďuje konanie Pussy Riot k jurodivým s čím nesúhlasí Michal Téra.
Majstrovstvá Ázie v netballe

Majstrovstvá Ázie v netballe je najvyššie ázijské podujatie národných družstiev v netballe, ktoré organizuje Ázijská netballová federácia (INF Asia). Jeho dejiny siahajú do roku 1985, kedy sa v Malajzii konali prvé majstrovstvá Ázie žien. Prebiehali so 4-ročnou periodicitou, od roku 2012 sa interval organizovania zmenil na 2 roky. Najúspešnejším družstvom je , ktorá dokázala vyhrať ázijské podujatie 5-krát. V roku 2016 sa prvýkrát organizovali aj majstrovstvá Ázie mužov. 
Turnaj majstrovstiev Ázie zároveň slúži ako kvalifikácia ázijských družstiev na majstrovstvá sveta.
Dardania

Dardania môže byť:
Ekrem Akurgal

Ekrem Akurgal (* 30. marec 1911, Haifa – † 1. november 2002, İzmir) bol turecký klasický archeológ.
Životopis.
Od roku 1932 študoval na berlínskej univerzite, kde v roku 1940 u Gerharta Rodenwaldta promoval. Od roku 1941 pôsobil na ankarskej univerzite, v období 1949 až 1981 ako profesor klasickej archeológie. Je považovaný, spolu s Arifom Manselom, za zakladateľa archeológie v modernom Turecku. Bol čestným členom Nemeckého archeologického inštitútu a Académie des inscriptions et belles-lettres a mnohých ďalších vedeckých akadémií.
Prevádzal vykopávky v Phokäa (Foça), Pitane (Çandarlı), Erythrain a Smyrne.
Silvio Accame

Silvio Accame (* 22. december 1910, Pietra Ligure – † 10. november 1997, Frascati) bol taliansky historik.
Životopis.
Bol žiakom Gaetana De Sanctis a študoval na La Sapienze. V rokoch 1948 až 1968 vyučoval grécku históriu na neapolskej univerzite a v období 1968 až 1975 rímsku históriu v Ríme. Od 1983 do 1991 bol prezidentom Pontificia Accademia di archeologia.
Hájil historicko-filologickú metódu a zajímal sa o štúdium biblie.
Eugène Noël

Eugène Noël (* 4. september 1816, Rouen – † 28. september 1899, Bois-Guillaume) bol francúzsky spisovateľ.
Životopis.
Pôsobil ako novinár v "Journal de Rouen", predchodca "Paris Normandie", kam občas písal pod pseudonymom Jean Labèche, a ako knihovník mesta Rouen v rokoch 1879 až 1898.
Medzi jeho priateľov patrili historik Jules Michelet, botanik Alfred Dumesnil a geograf Élisée Reclus. V roku 1905 vytvoril sochár Alphonse Guilloux jeho bustu pre rouanskú botanickú záhradu..
Je po ňom pomenovaný internát v Montville (Seine-Maritime).
Jeho syn Paul, narodený 1860, riaditeľ Laboratoire d'entomologie agricole de la Seine-Inférieure, je autorom niekoľko publikácií.
Peter Pollák

Mgr. Peter Pollák, PhD. (* 20. apríl 1973, Levoča) je slovenský politik rómskej národnosti a bývalý poslanec Európskeho parlamentu. Vo volebnom období 20122016 bol prvýkrát zvolený za poslanca Národnej rady Slovenskej republiky za stranu OĽaNO. Bol tiež prvým poslancom NR SR rómskej národnosti.
Okrem poslanca NR SR pracuje aj na Katedre sociálnej práce (denná forma štúdia) Vysokej školy zdravotníctva a sociálnej práce sv. Alžbety v Bratislave
Politické pôsobenie.
Vo voľbách do NR SR v marci 2012 kandidoval na 8. mieste kandidátky OĽaNO, ziskom 6072 preferenčných hlasov sa umiestnil na mandátovom 14. mieste. V parlamente je overovateľom Výboru NR SR pre ľudské práva a národnostné menšiny a Osobitného kontrolného výboru NR SR na kontrolu činnosti NBÚ. Pôsobí tiež ako člen Stálej delegácie NR SR v Parlamentnom zhromaždení OBSE. Dňa 26. septembra 2012 ho vláda Roberta Fica vymenovala do funkcie splnomocnenca vlády SR pre rómske komunity s účinnosťou od 1. októbra 2012.
Richard Bohringer

Richard Bohringer (* 16. január 1942 Moulins, Francúzsko) je francúzsky herec senegalského pôvodu.
Po krátkych výstupoch vo filmoch "La Maison" (1970) a "Zviera" (1977) a "Posledné metro" (1980) sa stal medzinárodne známy. Prvú hlavnú úlohu získal v kultovej snímke "Diva".
Má dvoch synov (Richard a Matthieu) a 2 dcéry, Romane Bohringer a Lou, ktorá je herečka.
Anglo-Hellenic League

Anglo-Hellenic League je organizácia podporujúca a propagujúca anglo-grécke vzťahy a porozumenie. Bola založená v roku 1913 v Londýne. Od roku 1990 vydáva každé dva roky "Anglo-Hellenic Review".
Je členom spoločnosti Hellenic Centre, v ktorej budove od 90. rokov sídli. Sesterská liga bola založená v Aténach.
Od roku 1986 udeľuje liga Runcimanovu cenu za knihy v angličtine o Grécku a helenizme.
Runciman Award

Runciman Award je každoročne ocenenie, ktoré udeľuje Anglo-Hellenic League za literárne dielo v angličtine venované celkom alebo z časti Grécku alebo helenizmu. Cena je pomenovaná po sirovi Stevenovi Runcimanovi.
Držitelia.
Spojené kráľovstvo a Grécko.
Od roku 2004 je cena udeľovaná dielu publikovanému v Spojenom kráľovstve alebo v Grécku v uplynulom roku:
Willem Jan Aalders

Willem Jan Aalders (* 19. september 1870, Amsterdam, Holandsko† 19. marec 1945, Groningen) bol holandský reformovaný teológ.
Životopis.
Navštevoval gymnázium v Kampene a Amsterdame, potom študoval na amsterdamskej univerzite teológiu. Štúdium zakončil dizertačnou prácou na tému "Schleiermachers Reden über die Religion proeve van apologie" u profesora Daniela Chantepieho de la Saussaya a stal sa doktorom teológie.
Synod Nederlandsche Hervormde Kerk ustanovil Aaldersa v roku 1915 za cirkevného profesora dogmatiky, histórie a učenia Nederlandsche Hervormde Kerk a cirkevných dejín v Groningene. V roku 1923 bol menovaný za profesora etiky a cirkevnej náuky.
Progresívny house

Progresívny house je subžáner housu. Progresívny house vznikol začiatkom 90. rokov. Pôvodne sa vyvinul v Spojenom kráľovstve ako prirodzený postup americkej a európskej house hudby z konca 80. rokov.
História.
Korene progresívneho housu siahajú do rave a klubových scén začiatku 90. rokov v Spojenom kráľovstve, Európe, Austrália a Severnej Amerike. Názov progresívny house bol často používaný univerzálne s trance vo svojich začiatkoch.
Významné nahrávky.
V júni 1992 Mixmag publikoval zoznam, ktorý obsahoval pohľad časopisu na vrcholné progresívne house skladby tých časov.
Léon Daudet

Léon Daudet (* 16. november 1867, Paríž – † 30. jún 1942, Saint-Rémy-de-Provence) bol francúzsky spisovateľ a politický publicista.
Životopis.
Léon bol synom Alphonse Daudeta. V roku 1891 sa oženil s Jeanne Hugovou, vnučkou Victora Huga; manželstvo bolo rozvedené v roku 1895.
Počas Dreyfusovej aféry bol Daudet aktívny antidreyfusista a priaznivec politických agitátorov, ako bol Édouard Drumont. Spolu s Charlesom Maurrasom bol zakladajúcim členom Action française, monarchistického, nacionalistického a antisemitského politického hnutia.
Letisko Malaga-Costa del Sol

Letisko Malaga (IATA: AGP, ICAO: LEMG) alebo Malaga-Costa del Sol alebo Letisko Pabla Ruiza Picassa je štvrté najrušnejšie letisko v Španielsku, po Madride-Barajas, Barcelone a Palma de Mallorce. Je dôležité pre španielsky cestovný ruch a je hlavným letiskom pre Costa del Sol. Nachádza sa 8 km juhozápadne od mesta Malaga a 5 km severne od mesta Torremonilos. Letisko má spojenie do viac ako 60 krajín po celom svete. Má denné spojenie s dvadsiatimi mestami Európy, prevádzkuje linky aj do Afriky, Stredného východu a v letných mesiacoch aj do Severnej Ameriky. V roku 2011 odbavilo cez 12 800 000 cestujúcich.
Letisko má tri terminály. Posledný tretí terminál bol otvorený dňa 15. marca 2010. Druhá pristávacia dráha bola otvorená 26. júna 2012. 
Slúži aj ako medzinárodné letisko pre Andalúziu, prechádza ním 85% všetkých cestujúcich do Andalúzie.
História.
Letisko Malaga je jedno z najstarších španielskych letísk, ktoré zostali stáť na svojom pôvodnom mieste. Bolo otvorené dňa 9. marca 1919. Prvá pravidelná linka z Malagy odštartovala 1. septembra 1919, kedy Didier Daurat začal pravidelné lety medzi mestami Toulouse, Barcelona, Alicante, Tangeru a Casablanca.
V roku 1937 sa letisko Malaga stalo vojenskou základňou. 
Dňa 12. júla 1946 sa letisko otvorilo pre medzinárodné civilné lety.
Majstrovstvá Ázie v netballe 2012

Majstrovstvá Ázie v netballe 2012 boli 8. majstrovstvá Ázie v netballe žien, ktoré organizuje Ázijská netballová federácia (ANF). Konali sa od 25.31. augusta 2012 v Colombo, na Srí Lanke, za účasti 10 tímov. Nováčikmi turnaja boli Japonsko a Brunej. Všetky zápasy sa hrali v jedinej aréneSugathadasa Indoor Stadium. Titul neobhajil domáci tím Srí Lanky, ale zvíťazil Singapur, pre ktorého to bol druhý titul.
Účastníci.
1 Umiestnenie vo svetovom rebríčku IFNA k 21. júlu 2012
Acetylid

Acetylidy sú chemické zlúčeniny, soli alkínov. Patria medzi karbidy, binárne zlúčeniny uhlíka s kovmi. Niektoré sú výbušné. Najjednoduchší acetylid je acetylid (karbid) vápenatý.
Použitie.
Predovšetkým v organickej syntéze na výrobu zlúčenín s trojitou väzbou.
Hořava

Hořava je priezvisko, pozri Hořava (priezvisko), napr.:
Duma bratislavská

Duma bratislavská je príležitostná báseň, ktorú napísal Janko Kráľ v roku 1844. Prvýkrát vyšla v roku 1847 v Orle tatranskom II. Je považovaná za prvú báseň v Štúrovej slovenčine.
Téma.
Báseň je reakciou na suspendovanie Ľudovíta Štúra z katedry profesora evanjelického lýcea. Zachytený je v nej aj demonštratívny odchod 18 slovenských študentov 5. marca 1844 z Bratislavy, 13 ich dorazilo do Levoče. Kráľ napísal aj variácie na túto tému a to "Dve staré pesničky", "Pieseň" a "Praktiká tohto života".
Vysvetlivky.
Kráľ pripojil k básni aj vysvetlivky:
Acetylkoenzým A

Acetylkoenzým A (skr. acetyl-CoA, často i ako CH3CO~SCoA) je derivát kyseliny octovej, v ktorom sa acetylový zvyšok viaže na koenzým A. Acetylová skupina je viazaná tioesterovou väzbou na tiolovú (–SH) skupinu koenzýmu. Táto väzba sa označuje i ako makroergická, teda energeticky veľmi bohatá, pretože hydrolýza tejto väzby má vysokú hodnotu Gibbsovej voľnej energie (okolo -31 kJ/mol). Vďaka tejto väzbe ide o jednu z kľúčových molekúl v energetickom metabolizme bunky (napríklad Krebsovom cykle).
Zverbovaný

Zverbovaný je ponáška na ľudovú pieseň s výraznými baladickými prvkami. Napísal ju Janko Kráľ v koncom roku 1843 a prepracoval na začiatku roku 1844. Prvýkrát vyšla v roku 1844 v almanachu Nitra II. Pôvodne vznikla ako prvotina v českom jazyku (Zverbovaný I), neskôr ju prepracoval do spisovnej slovenčiny (Zverbovaný II). Báseň je považovaná za jeden z najlepších Kráľových výtvorov; druhý ročník ruského Slavianskeho zborníka ju zaradil medzi jedny z najlepších diel slovanskej literatúry.
Zverbovaný I.
Báseň je napísaná v češtine, avšak Kráľ ňou prechádza z historickej epiky na tému folklórnu a využíva ľudový sloh a verš. To spôsobilo, že ľudová reč (=slovenčina) prevláda nad češtinou.
Zverbovaný II.
Ide o skrátený a prepracovaný český koncept. Kráľ z neho vynechal niektoré scény a celú báseň zakončil inou pointou. Záver tak dostal náladu odboja a odhodlanosti, čo zodpovedá nálade medzi mladými študentmi vzniknutej po odvolaní Ľudovíta Štúra z katedry na Silvestra roku 1843.
Malajské súostrovie

Malajské súostrovie alebo staršie Malajské ostrovy je najväčšie súostrovie na Zemi. Ležia na ňom štáty Malajzia, Filipíny, Indonézia, Singapur a Brunej. 
Jeho rozloha je a tvorí ho cca 25 tisíc koralových a sopečných ostrovov a menších súostroví. Žije tu 350 miliónov obyvateľov.
Geografia.
Súostrovie patrí medzi vulkanicky najaktívnejšie oblasti na Zemi. Tektonické procesy vytvorili vysoké vrchy ako napr. Mount Kinabalu () alebo Puncak Jaya ().
Hlavné skupiny sú:
Šesť najväčších ostrovov je: Nová Guinea, Borneo, Sumatra, Sulawesi, Jáva a Luzon.
Jarná pieseň

Jarná pieseň je príležitostná báseň, ktorú napísal Janko Kráľ začiatkom roku 1849. Prvýkrát vyšla v roku 1864 v Morave I - redigoval ju Bedřich Rozehnal, Kráľov známy.
Téma.
Pieseň vznikla po básnikovom prepustení z väzenia a následnom organizovaní slovenských dobrovoľníkov v Liptove. Odzrkadľuje situáciu slovenského národa počas revolúcie. Autor premieta do básne aj vlastný postoj k jari národov, odsudzuje Viedeň z klamania a Pešť z vraždenia; nabáda slovenský národ k aktívnej účasti v slovenskom povstaní.
Priesvitné letné

Priesvitné letné je stará letná odroda jablka, pôvodom z Pobaltia. Je nenáročná, pričom je odolná proti mrazom a preto je vhodná aj do vyšších polôh.
História.
Odroda Priesvitné letné bola objavená ako náhodný semenáč v ovocnej škôlke Wagner, v Rige okolo roku 1850.
Opis.
Priesvitné letné je stredne veľká odroda jabĺk, zeleno-žltej až slamovo žltobielej farby, pokrytá jemným voskom. Tvar jej plodov je tupo kužeľovitý, až guľovitý, často s ostrým švom. Dužina je spočiatku zelenkavá, neskôr biela, šťavnatá, krehká, jemne kyslá, ale veľmi chutná. Pri prezretí dužina múčnatie. Je citlivá na otlačenie a na opad pred zberom.
Priesvitné letné je bohato rodiaca odroda, pomerne náchylná na choroby.
Charakteristika.
Je to najskoršia letná odroda jabĺk, dozrieva od polovice júla do začiatku augusta. Plody konzumne dozrievajú ihneď po zbere, skoro múčnatejú a preto nie sú vhodné na prepravu a skladovanie. Sú vhodné pre priamy konzum a zaváranie.
Lockheed L-1049 Super Constellation

Lockheed L-1049 Super Constellation je americké dopravné vrtuľové lietadlo z 50. rokov 20. storočia – dolnoplošník so štyrmi piestovými motormi, trojitou smerovkou, zaťahovacím podvozkom a jednoduchým trupom. Išlo o odpoveď na úspešné lietadlo Douglas DC-6. Vývojovým predchodcom bol Lockheed Constellation, ktorý po prvýkrát vzlietol v roku 1943 ako vojenské transportné lietadlo. Tvarovo sú oba typy rovnaké, avšak Constellation má kratší trup – iba 28,98 m a menšiu nosnosť. Lietadlá sa používali v päťdesiatych rokoch v značnom počte v USA na diaľkových dopravných linkách. Vojenské verzie lietadla boli označované ako C-121 Constellation.
Motory.
Prvá dopravná verzia XC-69 Constellation bola v prototype vybavená motormi firmy Hughes Tool Company. V ďalších verziách bol nahradený motorom Pratt &amp; Whitney R-2800. Neskorším predĺžením trupu lietadla Constellation vzniklo lietadlo Super Constellation a v ňom boli použité motory Wright R-3350.
Tomáš Ondrej

Tomáš "Srnka" Ondrej (* 30. október 1987, Rožňava, Česko-Slovensko) je slovenský automobilový pretekár v rely a pretekoch automobilov do vrchu. Motoršportu sa začal venovať v roku 1996. Najprv jazdil na motokárach, kde po troch sezónach dosiahol titul majstra Slovenska a neskôr bol aj viacnásobným vicemajstrom.
Rely sa začal venovať v roku 2006. V roku 2007 získal 2. miesto v triede N1. V roku 2008 zvíťazil na Majstrovstvách Slovenska v rely v skupine F s vozidlom Mitsubishi Lancer Evolution VI. Momentálne jazdí za svoj tím Srnka Motorsport v triede 11.
Močovka

Močovka je tekuté maštaľnéhnojivo, moč hospodárskych zvierat. Má vysoký obsah dusíka a draslíka.
Základné parametre močovky (Macourek 2002, Růžek et al., Kára et al. 2002):
Potenciálne problémy pre anaerobnú digesciu:
Eduardo Acevedo Díaz

Eduardo Acevedo Díaz (* 20. apríl 1851, Montevideo – † 18. jún 1924, Buenos Aires) bol uruguajský spisovateľ. 
Tvorba.
Jeho najznámejšími dielami sú románová trilógia "Ismael" (1888; orig. Ismael), "Domorodkyňa" (1890; orig. Nativa) a "Výkrik slávy" (1893; orig. Grito de gloria) o boji za slobodu proti Španielsku a o okupácii Brazíliou, a román "Samota" (1894; orig. Soledad).
ACI

ACI môže byť:
Veľký filter

Veľký filter v kontexte Fermiho paradoxu je hocičo, čo bráni „mŕtvej hmote“ povstaniu a vesmírnej expanzii trvalého života. Tento koncept zaviedol Robin Hanson, keď argumentoval, že neúspech našich snáh nájsť mimozemské civilizácie v pozorovateľnom vesmíre musí byť spôsobený nejakou chybou v tvrdeniach rôznych vedeckých disciplín, že objavenie sa technicky rozvinutého inteligentného života je veľmi pravdepodobné. Tento neúspech sa pokúša vysvetliť tvrdením, že pravdepodobne existuje nejaký „Veľký filter“, buď v našej minulosti alebo v našej budúcnosti, ktorý vytvára bariéru v evolúcii a vesmírnom rozšírení inteligentného života. Zaoberá sa tiež úvahami ako ďaleko sa ľudstvo nachádza od tohto filtra.
Myšlienka bola prvýkrát predostrená v online eseji "The Great Filter - Are We Almost Past It?" napísanej ekonómom Robinom Hansonom v auguste 1996 a naposledy revidovaná v septembri 1998.
Argumenty.
Fermiho paradox.
Ide o otázku vyslovenú slávnym fyzikom Enricom Fermim: "Ak je mimozemský život bežný, prečo sa s ním bežne nestretávame?" Zatiaľ napriek intenzívnemu pátraniu nebola objavená žiadna stopa po mimozemských civilizáciách, ani v rámci SETI zachytené ich vysielanie. 
Hanson sa domnieva, že ak by mimozemšťania už kolonizovali našu planétu, vedeli by sme o tom.
Veľký filter.
Keďže sa nestretávame s mimozemšťanmi, Hanson tvrdí, že v procese „od hviezdy ku rozvinutému životu“ musí byť nejaký problém a pravdepodobne jedno alebo niekoľko miest v nasledovnom zozname je nepravdepodobných: 
Podľa hypotézy Veľký filter je najmenej jeden z týchto krokov veľmi málo pravdepodobný. Ak to nie je niektorý spred nášho štádia, potom to je asi bod 9 a z toho vyplýva, že naše šance na dosiahnutie kolonizácie vesmíru sú dosť nízke. Ak by body 1-7 boli ľahké, tak by Mliečna cesta mala byť plná civilizácií. Keďže to vyzerá, že nie je, tak buď je bod 9 z nejakého dôvodu ťažko dosiahnuteľný - možno kvôli nejakej katastrofe alebo kvôli vyčerpaniu energetických zdrojov. A naopak - ak nájdeme multicelulárny život napríklad na Marse (ktorý sa tam vyvinul sám, nezávisle od Zeme), tak to znamená, že kroky 2-6 sú ľahké a teda len kroky 1,7,8,9 (alebo nejaký neznámy krok) spôsobujú veľký problém. 
Protiargumenty.
Existuje veľa dôvodov prečo nenachádzame mimozemské civilizácie, ak aj existujú. Medzi najznámejšie patria napríklad: sú príliš ďaleko, komunikujú pomocou signálov, ktoré sa zatiaľ nepodarilo zachytiť, nemajú o nás záujem alebo nás z nejakého dôvodu kontaktovať nechcú a podobne. Astronóm Seth Shostak zo inštitútu SETI upozorňuje, že možno sa mýlime, keď hľadáme nejaké megainžinierske projekty mimozemšťanov vo vesmíre ako napríklad Dysonove sféry. Možno mimozemšťania preferujú nanobotov, keďže môžu byť rýchlejšie alebo z rôznych dôvodov výhodnejšie. Zároveň upozorňuje na myšlienku Arthura C. Clarka, ktorý poznamenal, že vysoko vyvinutá technológia môže na nás pôsobiť ako mágia, prípadne ju ani nerozpoznáme.
Belfast Giants

Belfast Giants je hokejový klub z Belfastu v Severnom Írsku, hrajúci v britskej najvyššej lige – Elite Ice Hockey League (EIHL). Tím domáce zápasy hráva v Odyssey Arena.
Red Faction

Red Faction je počítačová hra z roku 2001 vyvinutá firmou Volition Inc. a zároveň predstavuje prvý diel série hier s podobným názvom, ktoré boli vyvinuté neskôr (Red Faction II, Red Faction: Guerilla a Red Faction: Armageddon).
Red Faction je klasickou 3D strieľačkou z pohľadu prvej osoby. Rozdiel oproti iným, podobným hrám je v tom, že hra používa Geo-Mod Engine, ktorý umožňuje ničiť aj samotné prostredie (múry, budovy, skaly) v hre, čo jej dodáva nový rozmer.
Príbeh.
Dej hry sa odohráva vo fiktívnej budúcnosti v roku 2070 na Marse. Nerastné suroviny na Zemi sa míňajú a ľudstvo v záujme prežitia musí ťažiť suroviny aj mimo Zeme. Ťažbu na Marse riadi banská spoločnosť Ultor Corporation, ktorá zle zaobchádza s baníkmi a keď sa v komplexoch začne šíriť neznáme ochorenie nazvané jednoducho "The Plague", tak v baniach vypukne vzbura, ktoré vedie k povstaniu baníkov proti bezpečnostným zložkám spoločnosti Ultor. Hlavnou postavou je baník menom Parker, ktorý pôvodne prišiel na Mars začať nový život, ale chtiac nechtiac bol vtiahnutý do vzbury a stal sa jednou z hlavných postáv povstania. Parker postupne na základe príkazov vedenia hnutia Red Faction plní úlohy, ktoré majú viesť k porážke spoločnosti Ultor.
Chuck

Chuck je akčný a zároveň komediálny americký seriál, ktorý bol vytvorený autormi Joshom Schwartzom a Chrisom Fedakom. Seriál sa začal vysielať v roku 2007 na NBC. Celkom bolo odvysielaných 5 sérii. Hlavnou postavou je mladý a sympatický geek Chuck, ktorý pracuje v obchode Buy More.
Zápletka.
Dej sa odohráva v kalifornskom meste Burbank. Chuck Bartowski je mladý, sympatický geek, ktorý vedie celkom obyčajný a nudný život. Voľný čas trávi hraním videohier s kamarátom z detstva Morganom. Žije so svojou sestrou Ellie a jej priateľom Devonom, ktorého volá „Kapitán úžasný“. Všetko dobrodružstvo sa začne v deň jeho narodenín, keď Chuck dostane kódovaný email od spolužiaka z vysokej školy Bryca Larkina, ktorý je zároveň agentom CIA. Email obsahuje informačnú databázu tajných služieb, ktorá sa nevysvetliteľným spôsobom nahrá Chuckovi do hlavy. Táto databáza s názvom INTERSECT k Chuckovi privolá agentku Sarah a agenta Caseyho, ktorí musia Chucka ochraňovať pred rôznymi nástrahami. Chuckov nudný život sa zrazu diametrálne zmení a každým dňom ho čakajú nové dobrodružstvá. INTERSECT však musí ostať tajomstvom a preto Chuck navonok stále odohráva rolu nudného geeka z Buy More.
Serie A (ľadový hokej)

Serie A (celý názov: "La Serie A di hockey su ghiaccio", alebo "A Series of ice hockey") je najvyššia profesionálna hokejová liga v Taliansku, ktorá vznikla v roku 1924.
Doktor technických vied

Doktor technických vied (, skratka RTDr. alebo aj Dr. techn., vždy uvádzaná pred menom) bol akademický titul, ktorý sa od roku 1901 udeľoval na technických vysokých školách vo vtedajšom Predlitavsku (časť vtedajšieho Rakúsko-Uhorska). Na českom a slovenskom území sa neudeľuje od roku 1953.
Ak chcel niekto tento doktorát získať, musel najskôr na nejakej technickej vysokej škole zložiť štátne skúšky, potom napísať a obhájiť dizertačnú prácu a podstúpiť rigorózum, čiže ústnu skúšku z odboru, v ktorom písal dizertačnú prácu. Namiesto dizertácie sa pripúšťal aj vhodný konštrukčný návrh. Hodnotenie bolo „chválitebné“, „dostatočné“ alebo „nedostatočné“, pričom skúška mohla byť opakovaná najviac dvakrát. Úspešný kandidát bol promovaný na doktora technických vied.
Obdobné tituly.
Ak sa v niektorých krajinách udeľuje podobný titul, ide o najvyššie akademické ocenenie a zodpovedá titulu Ph.D.. V anglicky hovoriacich krajinách ide o titul "Doctor of Technology" (D.Tech.), v Švédsku o titul "Teknologie doktor" (Tekn. Dr.) alebo "doktor Teknisk" (Tek. Dr.) a v Rakúsku je ním "doktor Scientiae technicorum" (Dr. techn.).
Panamerické majstrovstvá v halovom pozemnom hokeji

Panamerické majstrovstvá v halovom pozemnom hokeji je vrcholné panamerické podujatie národných družstiev v halovej forme pozemného hokeja, ktoré riadi Panamerická federácia pozemného hokeja (PAHF). Jeho história siaha do roku 2002, kedy sa v Spojených štátoch konali prvé panamerické halové majstrovstvá, spoločné podujatie mužov i žien. Prebiehajú s 2-ročnou periodicitou. V mužskej kategórii získala najviac prvenstiev , v ženskej je to spolu s a .
Majstrovstvá tiež slúžia ako kvalifikácia panamerických družstiev na halové majstrovstvá sveta.
Ernest Daudet

Ernest Daudet (* 31. máj 1837, Nîmes – † 21. august 1921, Les Petites-Dalles) bol francúzsky spisovateľ a novinár. Jeho mladším bratom bol Alphonse Daudet.
Životopis.
Odišiel z rodného kraja do Paríža, kde pôsobil ako novinár v rôznych novinách. Písal články o meste aj vidieku, často pod pseudonymom. Súčasne pracoval ako tajomník vo francúzskom senáte. Ako spisovateľ vydal viac než 60 beletrií a asi 45 historických prác.
Małgorzata Ruchniewicz

Małgorzata Ruchniewicz (* 1970, Bystrzyca Kłodzka) je poľská historička.
Životopis.
Pôsobí ako vedecký asistent na historickom inštitúte vroclavskej univerzity, kde v roku 1998 promovala.
Spolu s Arnom Herzigom napísala "Geschichte des Glatzer Landes".
Honda Civic

Honda Civic je osobný automobil nižšej strednej triedy, ktorý vyrába japonská automobilka Honda. Prvá generácia bola predstavená v roku 1972 a v súčasnosti sa vyrába desiata generácia tohto modelu. Okrem základnej verzie sa vyrábajú aj športové verzie, predovšetkým Civic Type R a tiež Civic GTi and Civic SiR. Takisto sa vyrába verzia šetrná k životnému prostrediu Civic Hybrid, ktorá kombinuje spaľovací motor a elektromotor. Model Civic patrí medzi najúspešnejšie modely automobilky. V roku 2006 bolo predaných 16,5 milióna modelov Civic po celom svete, z ktorých 7,3 milióna bolo predaných v USA.
Melcer

Melcer je priezvisko, pozri Melcer (priezvisko), napr.:
Meltzer

Meltzer je priezvisko, pozri Meltzer (priezvisko), napr.:
1998 na Slovensku

Tento článok obsahuje výpis významných udalostí v roku 1998 na Slovensku.
Piesky

Piesky sú bývalá banícka osada, patriaca pod obec Špania Dolina v banskobystrickom okrese. Prvá zmienka o obci pochádza z roku 1263, vtedy bola označená ako Mons Pyrosus. Rozmach osady súvisel s rozmachom medených baní v okolí Banskej Bystrici v stredoveku, v oblasti sa už ťažilo aj v staršej dobe bronzovej. Piesky zanikli v roku 1953 a takmer všetky budovy boli asanované. Okrem pozostatkov banských diel dnes osadu pripomína už iba kaplnka, jeden dom a cintorín v strmom svahu. 
Piesky so Španiou Dolinou spája dvojkilometrová banská štôlňa, ktorou by v budúcnosti mohol premávať banský vláčik pre turistov. Možný je aj projekt Banskobystrického geomontánneho parku či centra environmentálnej výchovy.
Mukačevská eparchia

Mukačevská gréckokatolícka eparchia je gréckokatolíckym biskupstvom na Podkarpatskej Rusi na Ukrajine. Jej jurisdikcia kedysi siahala aj na územie Slovenska (až po Spiš). Sídlo eparchie sa v súčasnosti nachádza v Užhorode. Mukačevská eparchia je bezprostredne podriadená rímskemu apoštolskému stolcu.
Dejiny.
Dátum vzniku Mukačevskej eparchie ostáva nejasný, až do 19. storočia sa zvykol dávať do súvisu s kniežaťom Teodorom Koriatovičom. Prvý biskup so sídlom v monastieri svätého Mikuláša na Černečej hore v Mukačeve je Ján, potvrdený kráľom Vladislavom II. - doložený v písomnostiach v roku 1491. 
Významným medzníkom v živote eparchie bolo uzavretie Užhorodskej únie s Rímskou cirkvou, ktoré sa uskutočnilo na zámku v Užhorode 24. apríla 1646.
V 18. storočí si rímskokatolícki biskupi z Jágru začali nárokovať moc nad mukačevskými biskupmi, ktorých považovali za svojich obradových vikárov. Na presadenie svojich nárokov sa neštítili použiť ani vojenskú silu. Situáciu vyriešil až zásah Márie Terézie, na jej podnet rímsky pápež Klement XIV. vydal bulu 19. septembra 1771 "Eximia Regalium", ktorou "kanonicky erigoval" Mukačevskú eparchiu.
V roku 1780 biskup Andrej Bačinský preniesol sídlo eparchie do Užhorodu. Na konci 18. storočia sa z Mukačevskej eparchie začali postupne vyčleňovať nové biskupstvá, keďže jej pôvodné územie bolo mimoriadne rozsiahle. V roku 1815, resp. 1818 bola z nej odčlenená aj Prešovská eparchia. Značná časť slovenských farností na Zemplíne však stále ostávala pod správou Mukačevskej eparchie. Po druhej svetovej vojne boli tieto farnosti dané pod správu Prešovskej eparchie, ale definitívne sa ich právny status vyriešil až zriadením Košického apoštolského exarchátu 21. februára 1997. 
1. novembra 1947 bol agentmi NKVD zavraždený mukačevský biskup Teodor Romža a 28. augusta 1949 prišlo k úplnej násilnej likvidácii gréckokatolíckej cirkvi na Podkarpatskej Rusi. Majetok cirkvi bol odovzdaný do rúk pravoslávnych. V roku 1989 bola gréckokatolícka cirkev na Ukrajine opätovne legalizovaná, ale neprišlo k reštitúcii majetku. Táto otázka ostala nedoriešená podnes a je príčinou pretrvávajúceho napätia medzi týmito dvoma cirkvami. 
Posledným mukačevským gréckokatolíckym eparchom bol Milan Šášik. V deň jeho pohrebu (20. júla 2020) bol vymenovaný za apoštolského administrátora dovtedajší pomocný biskup Nil Jurij Luščak. 8. mája 2024 bol za mukačevského eparchiálneho biskupa menovaný o. Teodor Macapula, IVE.
Pele (sopka)

Pele je aktívna sopka na Jupiterovom mesiaci Io. Sopku na povrchu mesiaca pozorovalo viacero vesmírnych sond. 8. marca 1979 sonda Voyager 1 sledovala jej sopečnú aktivitu. Okolo sopky sa v dôsledku vulkanickej činnosti vytvoril rozsiahly červený kruh tvorený spadom síry, ktorú sopka produkuje.
Názov sopky.
Pomenovanie Pele dostala od IAU podľa Havajskej bohyne sopiek Pele.
Pele

Pele môže byť:
Melzer

Melzer je priezvisko, pozri Melzer (priezvisko), napr.:
Česko Slovensko má talent 2011

Česko Slovensko má talent 2011 je druhá séria medzinárodnej, televíznej, talentovej súťaže Česko Slovensko má talent vysielanej na TV JOJ (Slovensko) a TV Prima (Česko). Táto séria sa začala vysielať 4. septembra 2011. Moderátormi celej show boli Martin "Pyco" Rausch a Jakub Prachař. Porota bola zložená z tria Martin Dejdar (nahradil Jána Krausa), Lucie Bílá a Jaro Slávik. 
Víťazom sa stal tanečník z Kirgizska, Atai Omurzakov. Získal 100 000 € a možnosť vystúpiť v Las Vegas.
Castingy.
Celkovo sa uskutočnilo päť castingových kôl: 
Semifinále.
Prebehli 3 semifinálové kolá. Konali sa 6., 13. a 20. novembra. Všetky prebehli v Expo Aréne v Bratislave.
Finále.
Finálové kolo sa konalo 27. novembra v Expo Aréne v Bratislave.
Acidum (liečivo)

Acidá sú lieky alebo liečivá používané k substitučnej liečbe pri chorobných stavoch spojených s chronicky zníženým vylučovaním kyseliny chlorovodíkovej (HCl) a pepsínu do žalúdkovej šťavy (napr. chronické atrofické gastritídy, chronická hypo- a achlórhydria). Upravujú acidobázickú rovnováhu v žalúdkovej šťave a nahradzujú deficit sekrécie HCl."
V ATC klasifikácii sú uvedené ako skupina A09AB - Acidá. (angl. "acid preparations"). V číselníku ADC sú uvedené ako časť indikačnej skupiny 49 "Digestíva, adsorbenciá, acidá". 
Príklady.
Nižšie sú uvedené len prírodné látky pôsobiace ako acidá, pretože v súčasnosti (august 2012) nie je žiadne acidum ako liek na Slovensku oficiálne registrované. K dispozícii sú iba ako individuálne pripravované lieky.
Terapeutický účinok.
Terapeutický účinok acíd sa je blízky placebo efektu, pretože objemy napríklad HCl, ktoré je možné pacientovi podať, k dostatočnej náhrade jej fyziologickej produkcie nestačia.
Okysľovanie (ekológia)

Okysľovanie alebo acidifikácia je v ekológii proces, pri ktorom dochádza k znižovaniu pH zložiek životného prostredia. Tento proces je v absolútnej väčšine negatívny a na biosféru pôsobí deštruktívne. V súčasnosti je hlavnou príčinou acidifikácie životného prostredia činnosť človeka, najmä využívanie fosílnych palív ako zdroja energie. Výsledkom ich spaľovania je únik veľkého množstva kyslých zlúčenín síry, dusíka a uhlíka do atmosféry. Z nej potom klesajú v podobe spadu, alebo reagujú s vodnou parou a dopadajú na zem vo forme tzv. kyslého dažďa. Prirodzená hodnota pH zrážok v Európe bez ľudského vplyvu by sa pohybovala v hodnotách okolo 5, reálne čísla sa pohybujú na úrovni 4,5 no klesajú ojedinele i na hodnoty 2,3 (pH nižšie ako pri citrónovej šťave). Kyslý dážď a spad následne acidifikujú pôdu a povrchové vody (hodnota pH pod 4,5 je smrteľná pre prakticky všetky ryby), urýchľujú koróziu a ničia lesy i poľnohospodárske plodiny.
Tag tím

Tag tím (angl. tag team) je termín, ktorým sa označujú v profesionálnom wrestlingu tímové dvojice. V niektorých prípadoch tvoria tag tím aj traja alebo štyria wrestleri. Prvé tag tímové zápasy sa uskutočnili v roku 1901 v San Franciscu.
Vo väčšine tímových zápasov je len jeden člen tímu označený ako „legálny“ alebo „aktívny“ wrestler v danom okamihu. Výmena nastáva vtedy, keď zápasník v ringu označí svojho partnera tľapnutím dlane. Tento moment sa nazýva "tag". Podľa toho, či wrestler vchádza do ringu alebo z neho vychádza rozlišujeme "tagging out" a "tagging in". Počas výmeny má každý tím k dispozícii päť sekúnd, počas ktorých môžu byť v ringu obaja wrestleri. Zápasníci, ktorí sú mimo ringu nemôžu zasahovať do deja zápasu, ak nepríde k výmene (vyhýbajú sa kontaktu so súpermi). Vo väčšine tag tímových zápasov sa neaktívny wrestler dotýka šnúrky visiacej z rohu ringu.
V zápasoch, v ktorých sa stretávajú viacpočetné tímy, môže aktívny wrestler označiť ktoréhokoľvek zo svojich partnerov bez vopred určeného poradia. V tzv. "Texas Tornado Team Match" môžu byť v ringu všetci zúčastnení wrestlingu bez toho, aby prichádzalo k výmenám, ako je tomu pri klasických tímových zápasoch. Všetky zápasy, v ktorých platia hardcore pravidlá (napr. zápasy bez diskvalifikácie, zápasy s rebríkmi, no holds barred, atď) sa de facto dajú označiť ako zápasy s Texas Tornado pravidlami, pretože rozhodca nemôže výmeny v ringu považovať za diskutabilné. 
Bez ohľadu na tag tímové pravidlá nie je možné odpočítať svojho partnera napriek tomu, že technicky by to možné bolo (napr. v Texas Tornado match alebo v zápasoch trojčlenných tímov). Takýto postup sa nazýva Outlaw Rules, pretože prvým tímom, ktorý sa o niečo podobné pokúsil (v snahe udržať si tag tímové tituly) boli New Age Outlaws.
Csepregský obvod

Csepregský obvod () je administratívna jednotka, obvod, v západnom Maďarsku vo Vašskej župe. Jeho sídlom je mesto Csepreg.
Sídla.
V obvode sa nachádzajú celkovo 2 mestá a 14 obcí.
Acidum

Acidum môže byť:
Mike Candys

Mike Candys vlastným menom Michael David Kull, (* 21. august 1981) je švajčiarsky hudobný producent a DJ.
I'm Like a Bird

"I'm Like a Bird" je skladba kanadskej speváčky Nelly Furtado, z jej prvého albumu "Whoa, Nelly! (2000)".
Kostka

Kostka môže byť:
Kosztka

Kosztka je maďarské priezvisko, odvodené od slovenského, českého alebo poľského priezviska Kostka. Na Slovensku je veľmi zriedkavé, najčastejšie je v Senci, v Česku sa vôbec nevyskytuje.
Internetová adresa

Internetová adresa alebo (ak sa vzťahuje na WWW aj) webová adresa (alebo jazykovo nevhodne webadresa) môže byť:
Internetová adresa môže byť aj e-mailová adresa
Two Door Cinema Club

Two Door Cinema Club je indie rocková kapela z Donaghadee, Severné Írsko. Vznikla v roku 2007, kapelu tvoria traja členovia: Sam Halliday (sólová gitara, vokály), Alex Trimble (spev, gitara, syntetizátory) a Kevin Baird (basa, vokály). V roku 2010 nahrali svoj debutový album "Tourist History". Album vyhral Choice Music Prize za Írsky album roka 2010. V septembri 2012 vydali svoj druhý album "Beacon".
Henry Morgan

Admirál Sir Henry Morgan (vo waleštine Harri Morgan ; * cca 1635 – † 25. august 1688) bol waleský admirál britskej Royal Navy, korzár a pirát. Známym sa stal počas pôsobenia v Karibiku kde plienil španielske sídla. Patril medzi najznámejších a najúspešnejších korzárov v dejinách. Bol to jeden z najbezcitnejších námorníkov na karibskom území, ktoré okupovalo Španielsko.
Znásilnenie (rozlišovacia stránka)

Znásilnenie môže byť:
Slubekov liehovar a likérka

Slubekov liehovar a likérka bola továreň na výrobu likérov, rozolišov a rumu v Bratislave.
Továreň založil v roku 1806 Anton Slubek (17741839). V roku 1838 továreň odkúpila dom baróna Jesenáka na Kozej ulici v Bratislave. Po smrti Antona Slubeka viedla podnik jeho vdova Zuzana Slubeková (17891874). Obaja sú pochovaní na neďalekom Cintoríne pri Kozej Bráne.
V roku 1881 továreň prevzal syn Gustáv Slubek spolu so švagrom Jánom Gesellom. Od roku 1878 viedli továreň Gustáv Slubek a jeho syn Július Slubek spoločne až do otcovej smrti. Od roku 1898 bol Július Slubek jediným majiteľom firmy.
Meno dodnes nesie "Detské ihrisko Slubekova záhrada" na ulici Palisády, prebudované zo záhrady v ktorej sa pestovali bylinky do likérov.
Chorvátska hokejová liga

Chorvátska hokejová liga () je najvyššia profesionálna hokejová liga v Chorvátsku. Bola založená v roku 1991. Vzhľadom na malý počet účastníkov je sezóna krátka, preto hrajú dva tímy zároveň aj zahraničných súťažiach – KHL Medveščak je od sezóny 2013/14 účastníkom KHL a KHL Mladosť Záhreb hrá v slovinskej lige.
KHL Medveščak

KHL Medveščak je profesionálny chorvátsky hokejový tím zo Záhrebu. Klub pôsobil v Chorvátskej a zároveň aj v Rakúskej lige. V sezónach 2013/14 až 2016/17 bol účastníkom KHL. V sezóne 2017/18 sa vrátil do rakúskej EBEL ligy
Dominik Kanaet

Dominik Kanaet (* 6. máj, 1991, Záhreb) je chorvátsky profesionálny hokejista, ktorý hokejovo vyrastal na Slovensku.
Klubový hokej.
Dominik Kanaet začínal s hokejom v rodnom Chorvátsku v klube KHL Mladosť Zagreb. V 11 rokoch prišiel na Slovensko do klubu MHK Dubnica nad Váhom. Z MHK Dubnica nad Váhom neskôr prešiel do klubu MHC Martin, kde odohral sezónu 2008/09. Po sezóne sa vrátil do klubu Medveščak Zagreb. Od sezóny 2009/2010 pôsobil v chorvátskom tíme – KHL Medveščak Zagreb, kde počas troch sezón nastúpil v 102 zápasoch základnej časti (6 gólov, 5 asistencií) a v 25 zápasoch play-off (0+1). &lt;br&gt;
Pred sezónou 2012/2013 sa dohodol s klubom HC 07 Detva. Po sezóne zamieril do Dánska, kde podpísal zmluvu s klubom Herlev IC Eagle. Po jednej sezóne v dánskom klube Herlev IC Eagle sa vrátil naspäť do klubu HC 07 Detva. &lt;br&gt;
Návrat do klubu HC 07 Detva pred sezónou 2014/15 bol pre Dominika Kanaeta úspešný. S klubom vyhral 1. hokejovú ligu SR a získal 1.ligové zlato. Klub si tak vybojoval účasť v baráži o Extraligu SR. Súperovi s klubu MsHK Žilina, ale klub z Detvy podľahol 1:4 na zápasy. V detvianskom klube odohral aj nasledujúcu sezónu. &lt;br&gt;
Do sezóny 2016/17 vstúpil neskoro, pretože si doliečoval zranenie ramena z minulej sezóny. Za Detvu odohral len 7 stretnutí a z klubu odišiel do klubu MHK Dubnica nad Váhom. Tam stihol pre spomínamé zranenie odohrať len 4 stretnutia v základnej časti a následne zápasy v play-off. S klubom MHK Dubnica nad Váhom vybojoval postup do 1. hokejovej ligy SR pre sezónu 2017/18.
Sal

Sal môže byť:
Slohokej Liga

Slohokej Liga bola medzinárodná hokejová liga, v ktorej hrali kluby zo Slovinska, Rakúska, Chorvátska a Srbska. Založená bola v roku 2009, zrušená už v roku 2012.
MOL Liga

Erste Liga (do roku 2017 MOL liga) je medzinárodná hokejová liga, v ktorej hrajú kluby z Maďarska (7) a Rumunska (3). Vznikla v roku 2008. Okrem maďarských a rumunských celkov pôsobil v lige aj slovenský tím HC Nové Zámky, srbský HK Beograd a záložný tím rakúskeho tímu Vienna Capitals.
Lemur kata

Lemur kata (iné názvy: lemur katta, kata/katta; lat. "Lemur catta") je druh z rodu lemur ("Lemur") z čeľade lemurovité ("Lemuridae"). Rod "Lemur" dnes už zahŕňa len druh lemur kata, ale v minulosti zahŕňal aj druhy dnes patriace do rodov "Varecia", "Eulemur" a ďalších rodov.
Lemur kata je známy druh lemura, predovšetkým pre jeho dlhý, čiernobielo prúžkovaný chvost. V malgaštine je známy ako maky.
Opis.
Lemur kata je pomerne veľký druh lemura. Dĺžka jeho tela je 39 – , chvosta 95 – . Váži 2,2 kg. Má veľmi hustú srsť. Je sfarbená do siva až hneda a na hrudníku, krku a tvári je biela až krémová. Nos je čierny. Lemur kata má reflexnú vrstvu na sietnici oka, čo zlepšuje jeho nočné videnie. Taktiež má vlhký, žľaznatý nos, ktorý má spoločný s ostatnými druhmi lemurov. Koža lemurov kata je čierna až sivá, hladká a na rukách uľahčuje pohyb po zemi. Obe pohlavia majú pachové žľazy nad zápästným kĺbom a vylučujú páchnucu, hnedú, lepkavú látku. Lemur kata má štíhle prsty; palec je oddelený od ostatných prstov na dlani, najdlhší je štvrtý prst. Druhý prst je malý a slúži na čistenie srsti. Má 36 zubov: dva rezáky, jeden očný zub, tri črenové zuby a tri stoličky.
Tento druh obýva listnaté lesy, suché krovinaté územie, horské vlhké lesy a lesy pozdĺž brehov riek vo vyššie položených oblastiach na južnom a juhozápadnom Madagaskare. Lemury kata vytvárajú vlastné skupinky. Počet zvierat v nich sa líši podľa regiónu a dostupnosti potravy. Väčšinou sa pohybuje v rozmedzí 6 – 25 zvierat.
Lemur kata sa živí najmä plodmi a listami zo stromu "Tamarindus indica", známeho ako kily. Nepohrdnú však ani kvetmi, rôznymi bylinami, kôrou, miazgou, zhnitým drevom, pavučinou, larvami hmyzu, článkonožcami a malými stavovcami (plazy a vtáky).
Pária sa v polovici apríla, mláďatá sa rodia ako dvojičky v auguste a septembri. Spočiatku sa držia matke na bruchu, neskôr ich bude nosiť na chrbte. Mláďatá ochutnávajú pevnú stravu už v prvom týždni. Od matky sú odstavené v 5. – 6. mesiaci života.
Chov v ZOO.
Lemur kata je chovaný na Slovensku v ZOO Spišská Nová Ves. Ďalej ZOO Bratislava a ZOO Košice, ktoré zaznamenali aj úspešné odchovy. V 90-tych rokoch minulého storočia ho krátko expozične chovala aj Národná Zoo Bojnice.
Zimné olympijské hry 1924

Zimné olympijské hry 1924, oficiálne nazývané Medzinárodný týždeň zimných športov, neskôr známe ako I. zimné olympijské hry, sa uskutočnili vo francúzskom Chamonix pod Mont Blancom od 25. januára do 5. februára 1924.
Zoznam športov.
Počas I. Zimných olympijských hier sa súťažilo v 6 zimných športochv bežeckom lyžovaní, korčuľovaní, boboch, curlingu a v ľadovom hokeji.
Zúčastnené krajiny.
Zimných olympijských hier sa zúčastnilo 258 športovcov, z toho 247 mužov a 11 žien, z 16 krajín.